CELEX: 31978R3179
Language: ro
Date: 1978-12-28 00:00:00
Title: Regulamentul (CEE) nr. 3179/78 al Consiliului din 28 decembrie 1978 privind semnarea de către Comunitatea Economică Europeană a Convenției asupra viitoarei cooperări multilaterale în zonele de pescuit din Atlanticul de Nord-Vest

04/Volumul 01
            
            
               RO
            
            
               Jurnalul Ofícial al Uniunii Europene
            
            
               9
            
         31978R3179
   
               L 378/1
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 3179/78 AL CONSILIULUI
   
   din 28 decembrie 1978
   privind semnarea de către Comunitatea Economică Europeană a Convenției asupra viitoarei cooperări multilaterale în zonele de pescuit din Atlanticul de Nord-Vest
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene și în special articolul 43,
   având în vedere propunerea Comisiei,
   având în vedere avizul Parlamentului European (1),
   întrucât Comunitatea a participat la negocieri în vederea unei noi convenții internaționale privind pescuitul în zona Atlanticului de Nord-Vest;
   întrucât Convenția asupra viitoarei cooperări multilaterale în zonele de pescuit din Atlanticului de Nord-Vest, semnată la 24 octombrie 1978, trebuie să fie semnată de Comunitate,
   ADOPTĂ PREZENTUL REGULAMENT:
   Articolul 1
   Convenția asupra viitoarei cooperări multilaterale în zonele de pescuit din Atlanticul de Nord-Vest se aprobă în numele Comunității.
   Textul convenției se anexează prezentului regulament.
   Articolul 2
   Președintele Consiliului depune instrumentul de aprobare la guvernul Canadei în conformitate cu articolul XXII al convenției (2).
   Articolul 3
   Prezentul regulament intră în vigoare în ziua următoare publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 decembrie 1978.
      
         
            Pentru Consiliu
         
         
            Președintele
         
         H.-D. GENSCHER
         
      
   
   
      (1)  Aviz dat la 15 decembrie 1978 (nepublicat încă în Jurnalul Oficial).
   
      (2)  Data intrării în vigoare a convenției va fi publicată în Jurnalul Oficial al Comunităților Europene prin grija secretariatului general al Consiliului.